
ΝΟΜΟΣ ΥΠ’ ΑΡΙΘ. 4097 

Εφαρμογή της αρχής της ίσης μεταχείρισης ανδρών 
και γυναικών κατά την άσκηση αυτοτελούς επαγ¬ 
γελματικής δραστηριότητας - Εναρμόνιση της νο¬ 
μοθεσίας με την Οδηγία 2010/41/ΕΕ του Ευρωπαϊ¬ 
κού Κοινοβουλίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Σκοπός 

(άρθρα 1 και 12 της Οδηγίας) 

1. Σκοπός του παρόντος νόμου είναι η εναρμόνιση της 
νομοθεσίας με την Οδηγία 2010/41 /ΕΕ του Ευρωπαϊ¬ 
κού Κοινοβουλίου και του Συμβουλίου της 7ης Ιουλίου 
2010, (Ε.180/15.7.2010) προκειμένου να εξασφαλισθεί η 
εφαρμογή της αρχής της ίσης μεταχείρισης ανδρών και 
γυναικών που ασκούν αυτοτελή επαγγελματική απασχό¬ 
ληση ή συμβάλλουν στην άσκηση τέτοιας απασχόλησης. 

2. Η εφαρμογή της ίσης μεταχείρισης, κατά τα ορι¬ 
ζόμενα στην παράγραφο 1, αφορά τις πτυχές εκείνες 
που δεν εμπίπτουν: 

α) στις διατάξεις του ν. 3896/2010 (Α' 207) με τον οποίο 
προσαρμόσθηκε η νομοθεσία στις Οδηγίες 2006/54/ ΕΚ 
και 79/7/ΕΟΚ, 

β) στις διατάξεις του π.δ. 1362/1981 (Α' 339) με το οποίο 
εναρμονίσθηκε η νομοθεσία στην Οδηγία 79/7/ΕΟΚ. 

3. Η εφαρμογή της αρχής της ίσης μεταχείρισης αν¬ 
δρών και γυναικών στην πρόσβαση σε αγαθά και υπη¬ 
ρεσίες και στην παροχή αυτών εξακολουθεί να διέπεται 
από το ν. 3769/2009, με τις διατάξεις του οποίου προ¬ 
σαρμόσθηκε η νομοθεσία στις απαιτήσεις της Οδηγίας 
2004/113/ΕΚ. 

Αρθρο 2 

Πεδίο εφαρμογής-αντικείμενο 
(άρθρο 2 της Οδηγίας) 

Οι διατάξεις του παρόντος νόμου εφαρμόζονται: 

α) στους αυτοαπασχολούμενους εργαζόμενους, ήτοι σε 
όλα τα πρόσωπα που ασκούν επικερδή δραστηριότητα 
για λογαριασμό τους, υπό τους όρους που καθορίζουν οι 
ισχύουσες διατάξεις και το άρθρο 1 του παρόντος νόμου, 


β) στους/στις συζύγους των αυτοαπασχολούμενων 
εργαζομένων, στους/στις συντρόφους συμβίωσης των 
αυτοαπασχολούμενων εργαζομένων, σύμφωνα με τις 
διατάξεις του ν. 3719/2008 (Α' 241) και τις διατάξεις του 
άρθρου 20 του ν. 3801/2009 (Α' 163), οι οποίοι δεν είναι 
μισθωτοί ή συνέταιροι στην επιχείρηση, στην οποία 
συμμετέχουν συνήθως, στις δραστηριότητες του αυ¬ 
τοαπασχολούμενου εργαζομένου και εκτελούν τα ίδια 
ή δευτερεύοντα καθήκοντα. 

Άρθρο 3 

Ορισμοί 

(άρθρο 3 της Οδηγίας) 

Για την εφαρμογή των διατάξεων του παρόντος ισχύ¬ 
ουν οι ακόλουθοι ορισμοί: 

α) «άμεση διάκριση»: όταν πρόσωπο υφίσταται, για 
λόγους φύλου, μεταχείριση λιγότερο ευνοϊκή από αυτήν 
την οποία υφίσταται, υπέστη ή θα υφίστατο ένα άλλο 
πρόσωπο σε ανάλογη κατάσταση, 
β) «έμμεση διάκριση»: όταν εκ πρώτης όψεως ουδέτερη 
διάταξη, κριτήριο ή πρακτική θέτει σε ιδιαίτερα μειονεκτι¬ 
κή θέση τους εκπροσώπους του ενός φύλου σε σύγκριση 
με τους εκπροσώπους του άλλου φύλου, εκτός αν η εν 
λόγω διάταξη, κριτήριο ή πρακτική δικαιολογείται αντικει- 
μενικώς από νόμιμο στόχο και τα μέσα για την επίτευξη 
του εν λόγω στόχου είναι πρόσφορα και αναγκαία, 
γ) «παρενόχληση»: όταν εκδηλώνεται ανεπιθύμητη συ¬ 
μπεριφορά συνδεόμενη με το φύλο ενός προσώπου, με 
σκοπό ή αποτέλεσμα την προσβολή της αξιοπρέπειας 
του προσώπου αυτού και τη δημιουργία εκφοβιστικού, 
εχθρικού, εξευτελιστικού, ταπεινωτικού ή επιθετικού 
περιβάλλοντος και 

δ) «σεξουαλική παρενόχληση»: κάθε μορφή ανεπιθύμη¬ 
της προφορικής, μη προφορικής ή φυσικής συμπεριφοράς 
με πράξεις γενετήσιου χαρακτήρα με σκοπό ή αποτέλε¬ 
σμα την προσβολή της αξιοπρέπειας ενός προσώπου και 
ιδίως τη δημιουργία εκφοβιστικού, εχθρικού, ταπεινωτι¬ 
κού, εξευτελιστικού ή επιθετικού περιβάλλοντος. 

Άρθρο 4 

Αρχή της ίσης μεταχείρισης 
(άρθρο 4 της Οδηγίας) 

1. Απαγορεύεται οποιαδήποτε άμεση ή έμμεση διά¬ 
κριση λόγω φύλου, στον δημόσιο ή ιδιωτικό τομέα, είτε 

άμεσα είτε έμμεσα, σε σχέση ιδίως με την οικογενει¬ 
ακή κατάσταση, ιδίως όσον αφορά τη σύσταση, την 
εγκατάσταση ή την επέκταση μίας επιχείρησης ή την 
έναρξη ή επέκταση κάθε άλλης μορφής αυτοτελούς 
επαγγελματικής δραστηριότητας. 

2. Στους τομείς που καλύπτει η παράγραφος 1 η πα¬ 
ρενόχληση και η σεξουαλική παρενόχληση θεωρούνται 
διάκριση λόγω φύλου και απαγορεύονται. Το γεγονός 
ότι ένα άτομο απορρίπτει ή ανέχεται τέτοιου είδους 
συμπεριφορά δεν μπορεί να χρησιμοποιείται ως βάση 
για τη λήψη απόφασης που επηρεάζει το εν λόγω άτομο. 

3. Η εντολή και η ενθάρρυνση για την άσκηση άμεσων 
ή έμμεσων διακρίσεων λόγω φύλου, θεωρείται διάκριση. 

Άρθρο 5 

Σύσταση εταιρείας 
(άρθρο 6 της Οδηγίας) 

Με την επιφύλαξη των ειδικών όρων πρόσβασης σε 
ορισμένες δραστηριότητες που ισχύουν εξίσου και για 
τα δύο φύλα, απαγορεύονται οι όροι για τη σύσταση 
εταιρείας μεταξύ συζύγων ή μεταξύ συντρόφων συμ¬ 
βίωσης σύμφωνα με τις διατάξεις του ν. 3719/2008 (Α' 
241), να είναι πιο περιοριστικοί από τους όρους για τη 
σύσταση εταιρείας μεταξύ άλλων προσώπων. 

Άρθρο 6 

Παροχές μητρότητας 
(άρθρα 7 και 8 της Οδηγίας) 

1. Στις αυτοαπασχολούμενες εργαζόμενες γυναίκες 
μπορεί να χορηγείται επίδομα μητρότητας, το οποίο 
επιτρέπει την προσωρινή διακοπή του επαγγέλματος 
τους, λόγω εγκυμοσύνης ή μητρότητας, για χρονικό δι¬ 
άστημα τουλάχιστον 14 εβδομάδων. 

2. Με κοινή απόφαση των Υπουργών Οικονομικών και 
Εργασίας, Κοινωνικής Ασφάλισης και Πρόνοιας καθο¬ 
ρίζονται ο φορέας, το ύψος, ο τρόπος και η διαδικασία 
χορήγησης του επιδόματος, καθώς και κάθε άλλο σχε¬ 
τικό θέμα για την εφαρμογή της παραγράφου 1. 

Άρθρο 7 

Προάσπιση των δικαιωμάτων 
και αποζημίωση ή αποκατάσταση 
(άρθρα 9 και 10 της Οδηγίας) 

1. Κάθε πρόσωπο που θεωρεί ότι ζημιώθηκε ή υπέστη 
απώλεια από την παραβίαση των διατάξεων του παρό¬ 
ντος νόμου για την αρχή της ίσης μεταχείρισης, ακόμη 
και αν η σχέση, στο πλαίσιο της οποίας εικάζεται ότι 
υπέστη μεταχείριση που ενέχει διάκριση, έχει λήξει, έχει 
δικαίωμα δικαστικής προστασίας, καθώς και δικαίωμα 
προσφυγής ενώπιον των αρμοδίων διοικητικών αρχών 
μεταξύ των οποίων περιλαμβάνεται και ο φορέας του 
άρθρου 8. 

2. Νομικά πρόσωπα και ενώσεις προσώπων που δικαι¬ 
ολογούν σχετικό έννομο συμφέρον μπορούν, κατόπιν 
έγκρισης του θίγόμενου από παραβάσεις του παρόντος 
νόμου, να ασκούν στο όνομα του ή για την υπεράσπιση 
του προσφυγή ενώπιον των αρμοδίων διοικητικών ή 
δικαστικών αρχών, ως και να παρεμβαίνουν προς υπε¬ 
ράσπισή του. 

3. Όταν ένα πρόσωπο που εμπίπτει στο πεδίο εφαρ¬ 
μογής του παρόντος νόμου ισχυρίζεται ότι υφίσταται 
μεταχείριση που ενέχει διάκριση λόγω φύλου σύμφωνα 


με τα άρθρα 2, 3, 4 και 5 του παρόντος, και επικαλείται, 
ενώπιον δικαστηρίου ή άλλης αρμόδιας αρχής, γεγονότα 
ή στοιχεία από τα οποία πιθανολογείται άμεση ή έμμεση 
διάκριση λόγω φύλου ή ότι εκδηλώθηκε εις βάρος του 
σεξουαλική ή άλλη παρενόχληση κατά την έννοια του 
παρόντος νόμου, ο καθού φέρει το βάρος να αποδείξει 
στο δικαστήριο ή σε άλλη αρμόδια αρχή, ότι δεν υπήρξε 
παραβίαση της αρχής της ίσης μεταχείρισης ανδρών και 
γυναικών. Η ανωτέρω ρύθμιση δεν ισχύει στην ποινική 
διαδικασία. 

4. Η παράγραφος 3 ισχύει και σε κάθε διαδικασία που 
κινείται βάσει των παραγράφων 1 και 2. Η ρύθμιση αυτή 
δεν ισχύει στην ποινική διαδικασία. 

5. Η παράβαση των διατάξεων του παρόντος νόμου 
γεννά, εκτός των άλλων, αξίωση προς πλήρη αποζημί¬ 
ωση του θίγόμενου και αποκατάσταση της ηθικής του 
βλάβης. 

6. Όποιος τελεί την πράξη της σεξουαλικής παρενό¬ 
χλησης σύμφωνα με την περίπτωση δ' του άρθρου 3 και 
στο πλαίσιο του παρόντος νόμου διώκεται κατ' έγκληση 
βάσει της παραγράφου 1 του άρθρου 337 του Ποινικού 
Κώδικα και τιμωρείται σύμφωνα με το άρθρο αυτό. 

Άρθρο 8 

Φορείς για την εφαρμογή του παρόντος 
(άρθρο 11 της Οδηγίας) 

1 .α. Φορέας παρακολούθησης της τήρησης, της αρχής 
της ίσης μεταχείρισης ανδρών και γυναικών κατά την 
εφαρμογή του παρόντος νόμου ορίζεται ο Συνήγορος 
του Πολίτη. 

β. Ο Συνήγορος του Πολίτη είναι επιφορτισμένος με 
την προώθηση, την ανάλυση, την παρακολούθηση και 
την υποστήριξη της ίσης μεταχείρισης των προσώπων 
χωρίς διακρίσεις λόγω φύλου. Κάθε πρόσωπο που θεω¬ 
ρεί ότι ζημιώνεται από τη μη τήρηση της αρχής της ίσης 
μεταχείρισης, κατά τους ορισμούς του παρόντος νόμου, 
δύναται να απευθύνεται στον Συνήγορο του Πολίτη. 

2. Η δημόσια αρχή που δέχεται καταγγελίες ή πληρο¬ 
φορίες οι οποίες εμπίπτουν στο πεδίο εφαρμογής του 
παρόντος νόμου, υποχρεούται να τις διαβιβάσει στον 
Συνήγορο του Πολίτη. 

3. Σε περίπτωση παράβασης των διατάξεων του πα¬ 
ρόντος νόμου, ο Συνήγορος του Πολίτη διεξάγει έρευνα 
και διαμεσολαβεί με κάθε πρόσφορο τρόπο για την 
άρση της προσβολής της ίσης μεταχείρισης. Εφόσον 
η διαμεσολάβηση προς άρση της προσβολής δεν επι¬ 
φέρει ικανοποιητικά αποτελέσματα, το τελικό πόρισμα 
του Συνηγόρου του Πολίτη διαβιβάζεται στην καθ’ ύλην 
αρμόδια αρχή, προκειμένου να επιβληθούν κυρώσεις ή 
και να κινηθεί η πειθαρχική διαδικασία. Η αρμόδια αρχή 
ενημερώνει τον φορέα σχετικά. 

4. Όταν ο Συνήγορος του Πολίτη ενεργεί ως φορέας 
για την παρακολούθηση και προώθηση της εφαρμογής 
της αρχής των ίσων ευκαιριών και της ίσης μεταχείρι¬ 
σης ανδρών και γυναικών, κατά την παράγραφο 1 του 
άρθρου 1 του παρόντος νόμου, επιλαμβάνεται υποθέ¬ 
σεων που εκκρεμούν ενώπιον δικαστηρίων, δικαστικών 
ή εισαγγελικών αρχών, έως τη διεξαγωγή της πρώτης 
συζήτησης στο ακροατήριο ή την άσκηση ποινικής δί¬ 
ωξης ή έως ότου το αρμόδιο δικαστήριο ή η αρμόδια 
δικαστική αρχή αποφανθεί επί αιτήσεως παροχής προ¬ 
σωρινής δικαστικής προστασίας. 

5. Στο πλαίσιο της κατά την παράγραφο 1 του άρθρου 

1 του παρόντος νόμου αποστολής του και πέραν των 
λοιπών αρμοδιοτήτων του, ο Συνήγορος του Πολίτη: 

α) παρέχει συνδρομή προς τα θύματα διακρίσεων 
λόγω φύλου με διαμεσολάβηση για την αποκατάσταση 
της ίσης μεταχείρισης ανδρών και γυναικών. Αν η διαμε- 
σολάβηση δεν επιφέρει ικανοποιητικά αποτελέσματα, ο 
Συνήγορος του Πολίτη διαβιβάζει το πόρισμά του στην 
καθ' ύλην αρμόδια αρχή για την άσκηση της πειθαρχι¬ 
κής ή και κυρωτικής αρμοδιότητας, ο οποίος οφείλει 
να ενημερώσει περί αυτού τον Συνήγορο του Πολίτη, 

β) διενεργεί έρευνα, 

γ) δημοσιεύει ειδικές εκθέσεις για την εφαρμογή των 
ίσων ευκαιριών και της ίσης μεταχείρισης ανδρών και 
γυναικών αυτοαπασχολούμενων, οι οποίες περιλαμβά¬ 
νουν και εισηγήσεις για τη λήψη μέτρων με σκοπό την 
εξάλειψη των διακρίσεων λόγω φύλου. Οι εκθέσεις αυ¬ 
τές κοινοποιούνται στο Υπουργείο Εργασίας, Κοινωνικής 
Ασφάλισης και Πρόνοιας και στη Γενική Γραμματεία 
Ισότητας των Φύλων του Υπουργείου Εσωτερικών, 

δ) διατυπώνει γνώμη, αυτεπαγγέλτως ή κατόπιν ερω¬ 
τήματος άλλης δημόσιας αρχής, ως προς την ερμηνεία 
διατάξεων του παρόντος νόμου, 

ε) ανταλλάσσει πληροφορίες με ομόλογους φορείς 
των κρατών - μελών της ΕυρωπάίκήςΈνωσης και με αρ¬ 
μόδιους ευρωπαϊκούς οργανισμούς, όπως το Ευρωπαϊκό 
Ινστιτούτο για την Ισότητα των Φύλων που έχει συστα- 
θεί με τον Κανονισμό (ΕΚ) 1922/2006 του Ευρωπαϊκού 
Κοινοβουλίου και του Συμβουλίου της 20ής Δεκεμβρίου 
2006 (ΕΕ Ι_ 403) και 

στ) συνεργάζεται με τη Γ ενική Γ ραμματεία Ισότητας 
των Φύλων του Υπουργείου Εσωτερικών, το Υπουργείο 
Εργασίας, Κοινωνικής Ασφάλισης και Πρόνοιας, τους 
κοινωνικούς εταίρους, τις επιχειρήσεις και τις Μη Κυβερ¬ 
νητικές Οργανώσεις προς ενημέρωση και διάδοση των 
καλών πρακτικών ίσης μεταχείρισης και ίσων ευκαιριών 
για άνδρες και γυναίκες αυτοαπασχολούμενους και για 
τη διοργάνωση σχετικών επιμορφωτικών εκδηλώσεων. 

6. Για την παρακολούθηση της εφαρμογής της αρχής 
της ίσης μεταχείρισης ανδρών και γυναικών, κατά την 
παράγραφο 1, ο Συνήγορος του Πολίτη μπορεί να ζητεί, 
με ειδικά αιτιολογημένο έγγραφό του, από ιδιώτη που 
κατονομάζεται στην αναφορά, έγγραφα ή άλλα στοι¬ 
χεία για την υπόθεση. Τα στοιχεία αυτά παρέχονται 
εφόσον δεν παραβιάζεται η νομοθεσία περί προστασίας 
δεδομένων προσωπικού χαρακτήρα. Ο Συνήγορος του 
Πολίτη υποχρεούται να διασφαλίζει το προσωπικό και 
επαγγελματικό απόρρητο των ιδιωτών και να μην δημο¬ 
σιοποιεί στοιχεία που μπορεί να καταστήσουν δυνατό 
τον προσδιορισμό τους. Αν ο ιδιώτης αρνείται να πα¬ 


ράσχει τα παραπάνω στοιχεία, ο Συνήγορος του Πολίτη 
μπορεί να ζητήσει τη συνδρομή δημόσιας υπηρεσίας ή 
επαγγελματικού συλλόγου κατά περίπτωση, καθώς και 
της εισαγγελικής αρχής. 

Αρθρο 9 

Διάδοση πληροφοριών και εκθέσεις 
(άρθρα 13 και 15 της Οδηγίας) 

1. Η Οικονομική και Κοινωνική Επιτροπή, στο πλαίσιο 
της αποστολής της για τη διεξαγωγή κοινωνικού δια¬ 
λόγου για τη γενική πολιτική της χώρας και ειδικότερα 
για θέματα κοινωνικής πολιτικής, σύμφωνα και με το 
άρθρο 18 του ν. 3304/2005 (Α' 16), ενθαρρύνει το διάλογο 
με τις οργανώσεις - μέλη της, με σκοπό την ενημέρω¬ 
ση, ευαισθητοποίηση και ενεργό συμμετοχή τους στην 
προώθηση της αρχής της ίσης μεταχείρισης, σύμφωνα 
με το σκοπό και τις διατάξεις του παρόντος νόμου. 

2. Η Γ ενική Γ ραμματεία Ισότητας των Φύλων (ΓΓΙΦ) σε 
συνεργασία με τους ενδιαφερομένους φορείς, κοινο¬ 
ποιεί στην Ευρωπαϊκή Επιτροπή τις διαθέσιμες πληρο¬ 
φορίες σχετικά με την εφαρμογή της Οδηγίας 2010/41/ 
ΕΕ του Ευρωπαϊκού Κοινοβουλίου και του Συμβουλίου 
της 7ης Ιουλίου 2010. 

Αρθρο 10 
Έναρξη ισχύος 

Η ισχύς του παρόντος νόμου αρχίζει από τη δημοσί¬ 
ευσή του στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 29 Νοεμβρίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΙΩΑΝΝΗΣ ΣΤΟΥΡΝΑΡΑΣ ΕΥΡΥΠΙΔΗΣ ΣΤΥΛΙΑΝΙΔΗΣ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, ΕΡΓΑΣΙΑΣ, ΚΟΙΝΩΝΙΚΗΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ ΙΩΑΝΝΗΣ ΒΡΟΥΤΣΗΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΑΝΤΩΝΙΟΣ ΡΟΥΠΑΚΙΩΤΗΣ 

Θεωρήθηκε καί τέθηκε η Μεγάλη Σφραγίδα του Κράτους 

Αθήνα, 30 Νοεμβρίου 2012 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΝΤΩΝΙΟΣ ΡΟΥΠΑΚΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΠΐ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί·^) 


Ηλεκτρονική Διεύθυνση: ή1ίρ://νννννν.β1.9Γ - θ-πταϊΙ: ννβόιτΐ33ΐβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

* Ο 10023503 1 2 1 20004* 



















































































